เติมด่วน! “ปตท.-บางจาก” ขึ้นราคาน้ำมัน “ดีเซล” 0.30 บ./ลิตร มีผลพรุ่งนี้!
เติมด่วน! "ปตท.-บางจาก" ขึ้นราคาน้ำมัน "ดีเซล" 0.30 บ./ลิตร มีผลพรุ่งนี้!
6 ธ.ค. 2562

ผู้สื่อข่าวรายงานว่า บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ประกาศปรับขึ้นราคาขายปลีกน้ำมันกลุ่มดีเซลอีกลิตรละ 0.30 บาท ขณะที่ยังคงราคาขายกลุ่มเบนซินรวมถึงแก๊สโซฮอล์ในระดับเดิม โดยให้มีผลตั้งแต่วันพรุ่งนี้ (7 ธ.ค.2562) ตั้งแต่เวลา 05.00 น. เป็นต้นไป
ทั้งนี้ จะส่งผลให้ราคาน้ำมันดีเซลในพื้นที่กรุงเทพฯ วันพรุ่งนี้ อยู่ที่ลิตรละ 25.99 บาท, B10 ลิตรละ 23.99 บาท และ B20 ลิตรละ 22.99 บาท ส่วนเบนซิน 95 ของ PTT Station อยู่ที่ลิตรละ 34.36 บาท, แก๊สโซฮอล์ 95 ลิตรละ 26.95 บาท, แก๊สโซฮอล์ 91 ลิตรละ 26.68 บาท, E20 ลิตรละ 23.94 บาท, E85 ลิตรละ 19.79 บาท (ราคาขายปลีกข้างต้นยังไม่รวมภาษีบำรุงท้องถิ่น)